
[bookmark: _Hlk241824287][bookmark: _Hlk129259295]Etiopian, etenkin Tigrayn ajankohtainen tilanne lyhyesti 
Aiempia raportteja
Koko Etiopian tilannetta aikavälillä 1/2024–8/2026 on käsitelty Alankomaiden ulkoministeriön (Ministerie van Buitenlandse Zaken) 25.8.2026 julkaisemassa laajassa raportissa.[footnoteRef:1] Tigrayn osavaltion tilannetta on käsitelty Belgian maahanmuuttoviranomaisten (CEDOCA / CGRA)  22.7.2026 julkaisemassa raportissa, jonka tuoreimmat lähteet on julkaistu heinäkuun alkupuolella.[footnoteRef:2] [1:  Ministerie van Buitenlandse Zaken 25.8.2026. Raportin tarkasteluajanjakso on mainittu sivulla 7.]  [2:  CEDOCA / CGRA 22.7.2026. Raportissa ACLED-konfliktitietokannan tietoja on huomioitu kesäkuun puoliväliin asti.] 

Maahanmuuttoviraston maatietopalvelussa Etiopian eri osavaltioiden tilannetta on käsitelty useissa kyselyvastauksissa, jotka ovat löydettävissä Tellus-maatietokannassa. Esimerkiksi Tigrayn osavaltion turvallisuustilannetta on käsitelty aiemmin 15.10.2025 julkaistussa kyselyvastauksessa.[footnoteRef:3] Vastaavasti Oromian osavaltion turvallisuustilannetta on käsitelty 30.10.2025[footnoteRef:4] ja Amharan osavaltion turvallisuustilannetta 1.9.2025[footnoteRef:5] julkaistuissa kyselyvastauksissa. Lisäksi Telluksesta löytyy muita Etiopiaa koskevia kyselyvastauksia.  [3:  Maahanmuuttovirasto / maatietopalvelu 15.10.2025. Saatavilla Tellus-maatietokannassa.]  [4:  Maahanmuuttovirasto / maatietopalvelu 30.10.2025. Saatavilla Tellus-maatietokannassa.]  [5:  Maahanmuuttovirasto / maatietopalvelu 1.9.2025. Saatavilla Tellus-maatietokannassa.] 

Tässä kyselyvastauksessa ei toisteta em. kolmessa vastauksessa esitettyjä taustoja nykytilanteelle eikä esitellä niissä mainittuja tahoja/ryhmiä tai henkilöitä.
Syyskuussa 2026 eskaloitunut konflikti etenkin Tigrayn osavaltiossa
Vuoden 2022 rauhansopimus pysäytti laajamittaisen sodan Tigrayssa, mutta ei ratkaissut (esimerkiksi)  aluehallintaa, aseistariisuntaa ja maan sisäisesti siirtymään joutuneita henkilöitä koskevia kysymyksiä.[footnoteRef:6] Tigrayn maantieteellinen hallinta oli heinäkuussa 2026 julkaistun tiedon mukaan jakautuneena kolmelle taholle: osavaltion keski-, itä- ja eteläosat olivat TPLF:n[footnoteRef:7]/TDF:n[footnoteRef:8], osia pohjoisesta naapurimaa Eritrean ja länsiosa Etiopian liittovaltion joukkojen (ENDF:n[footnoteRef:9]) hallinnassa (ks. lähteen kartta).[footnoteRef:10] UNHCR:n[footnoteRef:11] syyskuussa 2026 julkaiseman, mutta elokuun 2024 tietoja esittävän katsauksen mukaan Tigrayssa oli noin 750 000 – 761 000[footnoteRef:12] maan sisäisesti siirtymään joutunutta ja noin 1,12 miljoonaa kotialueelleen palannutta henkilöä.[footnoteRef:13] [6:  ACLED 24.9.2026.]  [7:  Tigray People’s Liberation Front.]  [8:  Tigray Defence Forces eli TSF, Tigray Security Forces (RVI 3/2026, s. 7.)]  [9:  Ethiopia National Defence Forces.]  [10:  Ministerie van Buitenlandse Zaken 25.8.2026, s. 115–116. Kartat on laatinut Aldebaran Threat Consultants, joka on geopoliittisiin riskeihin ja tiedusteluun erikoistunut yritys. Lisätietoja https://aldebaran-tc.com/about-us/. ]  [11:  United Nations High Commissioner for Refugees.]  [12:  Samassa lähteessä mainitaan nämä molemmat arviot luvut.]  [13:  UNHCR 30.9.2026.] 

Toukokuun 2026 alussa TPLF syrjäytti Tigrayn väliaikaishallinto TIA:n[footnoteRef:14] johtajan (”regional leader”) Tadesse Wereden, joka nautti liittovaltion hallituksen tukea, ja korvasi hänen hallintonsa uudella osavaltiovaltuustolla (”regional council”). TPLF asetti puheenjohtajansa Debretsion Gebremichaelin ”osavaltion presidentiksi” (”regional president”). Taustalla oli Etiopian liittovaltion huhtikuussa yksipuolisesti tekemä päätös jatkaa TIA:n mandaattia ja Wereden johtajanpestiä vuodella. TPLF:n johtajat olivat arvioineet lisääntyvästi Tadessen haluttomaksi edistää TPLF:n agendaa. Debretsion on ottanut Tadessen toimiston haltuunsa ja määrännyt, että maakuntien (zones) paikallishallintojen edustajat vastaavat toimistaan osavaltiovaltuustolle.[footnoteRef:15]  [14:  Tigray’s Interim Administration.]  [15:  Crisis Group / Taylor 15.5.2026.] 

20.9.2026[footnoteRef:16] seitsemän aseellista ja poliittista ryhmää muodosti liittouman, joka vastustaa pääministeri Abiy Ahmedin hallitusta. Liittouma yhdistää eri puolilta Etiopiaa sellaisia ryhmiä, jotka eivät perinteisesti ole olleet samalla puolella. Ryhmien koko, kyvyt ja toimintakyky vaihtelevat suuresti. Tärkeä kysymys on, muuttuuko poliittinen liittouma koordinoiduksi taisteluksi eri puolilla maata.[footnoteRef:17] Ethiopian Peoples’ Forces Alliance for Survival (tai lyhyesti: Alliance for Survival) -liittouma koostuu TPLF:stä, Amharan osavaltion Fano-militioiden (tammikuussa 2026 muodostetusta[footnoteRef:18]) AFNM-koalitiosta ja Oromian osavaltion OLA:sta[footnoteRef:19] sekä neljästä pienemmästä ryhmästä (kaikki ryhmät ja ryhmiin tulleet muutokset ks. alaviite[footnoteRef:20]). Liittouman tavoitteena on suistaa pääministeri Abiy Ahmedin hallitus ja muodostaa siirtymäajan hallinto.[footnoteRef:21]  [16:  Al Jazeera / Ali 21.9.2026; Oromo Liberation Front OLF-OLA 20.9.2026.]  [17:  ACLED 24.9.2026.]  [18:  ACLED / Birru 30.9.2026.]  [19:  Oromo Liberation Army. ]  [20:  Ryhmät ovat AFMN (Amhara Fano National Movement), OLF-OLA (Oromo Liberation Front), TPLF (Tigray People’s Liberation Front), ONLF (Ogaden National Liberation Front), Ugugumo (Afar Revolutionary Democratic Unity Front), Benishangul Peoples’ Liberation Movement ja Gumuz Peoples’ Demoractic Movement. (Al Jazeera / Ali 21.9.2026; Oromo Liberation Front OLF-OLA 20.9.2026.) 25.9.2026 Sidama National Liberation Front päätti osallistua liittoumaan ja seuraavana päivänä Gumuz Peoples’ Democratic Movement kiisti jäsenyytensä liittoumassa todeten, ettei puolueella ole tällä hetkellä aseellista siipeä (ACLED 30.9.2026 [päivitys].)]  [21:  Al Jazeera / Ali 21.9.2026; Oromo Liberation Front OLF-OLA 20.9.2026. Ks. myös https://www.facebook.com/photo?fbid=1084325574198052&set=pcb.1084325737531369 ] 

Konflikti Tigrayssa eskaloitui 23.9.2026.[footnoteRef:22] Päävastuu eskalaatiosta on TPLF:llä, joka käynnisti maahyökkäyksiä yhteistyössä Amharan Fano-militioiden kanssa Etiopian asevoimia ja sen ei-valtiollista liittolaista, Tigray Peace Forces[footnoteRef:23] -aseryhmää (tigrinjaksi Hara Meret[footnoteRef:24], vastaan. Lisäksi Afarin osavaltiossa toimiva hallituksenvastainen ryhmä liittyi taisteluun TPLF:n rinnalle kahdella rintamalla Tigrayn ja Afarin osavaltion rajojen tuntumassa. Kovimmat taistelut ovat keskittyneet North Wollon alueelle Amharan osavaltiossa lähellä Tigrayn rajaa. TPLF ja Fano ovat tiettävästi ottaneet alueita haltuunsa ja uhanneet useita suuria kaupunkeja Amharan pohjoisosissa, ml. Weldiyaa ja Lalibelaa. TPLF otti haltuunsa kolme liittovaltion hallinnassa ollutta lentokenttää Tigrayssa (Mekelle, Axum ja Shire) ja lennot näille kentille on keskeytetty.[footnoteRef:25] Liittovaltion joukot pyrkivät etenemään kohti Tigrayn pääkaupunkia Mekelleä. Liittovaltion sotilaita on nähty 120 kilometriä  Mekellestä etelään sijaitsevassa Alamatan kaupungissa. Alamata on keskeinen joukkojen, ruoan ja polttoaineen huoltokeskus Tigrayn ja Amharan osavaltioiden rajan tuntumassa.[footnoteRef:26] 28.9.2026 alkaneen viikon alussa Afarin osavaltion johtaja (”regional president”) totesi, että Eritrean joukot taistelevat yhdessä TPLF:n johtaman TDF:n ja (em. Alliance for Survival -liittoumaan kuuluvan) Ugugumon kanssa Afarin osavaltiossa halliten alueita.[footnoteRef:27] Critical Threats -projektin[footnoteRef:28] verkkosivuilla on 1.10.2026 päivitetty kartta aseryhmien liikkeistä 22.9. alkaen. Etiopian asevoimat ovat liikkuneet etelän ml. Amharan ja idän Afarin suunnalta Tigrayhin.[footnoteRef:29] [22:  Crisis Group 25.9.2026; EEPA 24.9.2026, s. 1; ACLED 30.9.2026 [päivitys].]  [23:  Tigray Peace Force (TPF) on vuonna 2025 perustettu uusi aseellinen haara, jonka TPLF:n hallintoon tyytymättömät taistelijat perustivat ja joka nauttii liittovaltion viranomaisten hiljaista tukea. Se on (jo ennen syyskuuta 2026) hyökännyt Tigrayhin Afarista käsin ja laukaissut Tigrayn sisäisiä yhteenottoja. (RVI 3/2026, s. 1.) ]  [24:  Crisis Group 18.2.2026, s. 13.]  [25:  Crisis Group 25.9.2026.]  [26:  Reuters 28.9.2026.]  [27:  ACLED / Birru 1.10.2026.]  [28:  Lisätietoja lähteestä ks. https://www.criticalthreats.org/the-project. ]  [29:  Critical Threats 1.10.2026, ks. kartta 2. “Ethiopian Military Counteroffensive into Tigray”.] 

MSF[footnoteRef:30] (Lääkärit ilman rajoja) -järjestö raportoi 28.9.2026, että sen tukemiin sairaaloihin Koremissa, Alamatassa ja Shiressä on toimitettu lisääntyvässä määrin haavoittuneita 22.–25.9. välillä.  Alamatan sairaalan toiminta on keskeytetty. MSF ilmoittaa seuraavansa paikallisten yhteisöjen pakenemisia Tigrayn, Amharan ja Afarin osavaltioissa.[footnoteRef:31] Tarkemmin nimeämätön humanitaarinen lähde ilmoitti (28.9.2026) vähintään 150 000 ihmisen paenneen kodeistaan Afarin osavaltiossa.[footnoteRef:32] [30:  Médecins Sans Frontières.]  [31:  MSF 28.9.2026.]  [32:  Addis Standard 28.9.2026.] 

ACLED:in verkkosivuilla on 29.9.2026 päivitetty kartta konfliktitilanteesta. 25.9. ja sen jälkeen kartassa mainitut tiedot ovat vasta alustavia ja voivat muuttua. ACLED on alkanut julkaisemaan (päivittäisenä ainakin viime päivinä) konfliktiseurantaa, joka kattaa myös Tigrayn ulkopuolisia tapahtumia.[footnoteRef:33]  [33:  ACLED 30.9.2026 [päivitys].] 

ACLED saa paikallisilta kontakteiltaan varmennettuja tietoja Tigrayn tapahtumista vasta viiveellä.[footnoteRef:34]  Alueen internet- ja puhelinyhteyksiä on katkaistu.[footnoteRef:35] Etiopia on estänyt yksittäisiä ulkomaisia toimittajia raportoimasta Tigrayn tilanteesta jo aiemmin vuoden 2026 aikana.[footnoteRef:36] [34:  ACLED / Birru 30.9.2026.]  [35:  BBC / Moges et al. 26.9.2026 [1.10.2026 artikkelissa maininta ”6 päivää sitten”]; Reuters 28.9.2026.]  [36:  Ks. yksittäistapaukset esim. Addis Standard 12.6.2026; Addis Standard 19.2.2026.] 

Konfliktin vaikutus Addis Abebassa 
Crisis Group -tutkimuslaitoksen mukaan (25.9.2026) harva uskoo, että hallitusta vastustavilla joukoilla olisi kykyä muodostaa suoraa uhkaa liittovaltion viranomaisia vastaan Addis Abebassa.[footnoteRef:37] Etiopian asevoimat ovat liikkuneet mm. etelän suunnalta (Addis Abeba sijaitsee etelän suunnalla Tigrayhin nähden) Tigrayhin.[footnoteRef:38] [37:  Crisis Group 25.9.2026.]  [38:  Critical Threats 1.10.2026, ks. kartta 2. “Ethiopian Military Counteroffensive into Tigray”.] 

30.9.–1.10.2029 välisenä yönä Addis Abebassa kuultiin räjähdyksiä, ja diplomaattiset lähteet raportoivat räjähdyksistä Etiopian asevoimien päämajan ja toisen sotilaallisen kohteen läheisyydessä. Päivää aiemmin Etiopian kansallinen tiedustelu ja turvallisuuspalvelu NISS ilmoitti kaikkien droonien lentolupien keskeyttämisestä Addis Abebassa ja sen lähialueilla turvallisuushuolien vuoksi.[footnoteRef:39] Alliance for Survival -liittouman uskotaan olevan drooni-iskujen takana. ACLED:in Itä-Afrikan analyytikko Jalale Getachew Birru arvioi, että jos liittoumalla olisi droonikykyjä, se voisi muuttaa konfliktin dynamiikkaa perustavanlaatuisesti, koska silloin se voisi haastaa liittovaltion kyvyn hallita ilmatilaa.[footnoteRef:40] [39:  Addis Standard 1.10.2026a. Ks. myös Reuters 1.10.2026.]  [40:  ACLED / Birru 1.10.2026.] 

Addis Standard uutisoi elokuussa 2026, että Oromian alueella, ml. Shegerissä Addis Abeban läheisyydessä on raportoitu pakkovärväyksistä Etiopian asevoimiin. Pakkovärvättyjen perheet väittävät, että nuoria on viety vastoin heidän tahtoaan ja joissakin tapauksissa heidän vapauttamisestaan on myöhemmin vaadittu rahasuorituksia.[footnoteRef:41] [41:  Addis Standard 13.8.2026.] 

Silminnäkijöiden mukaan Addis Abebassa on liikkunut univormuissa kulkevia turvapartioita, ja erityisesti Ayat 49:n ja Semitin kaupunginosissa on pidätetty etniseltä taustaltaan tigrejä olevia henkilöitä. Pidätettyjä on vapautettu näiden maksettua lunnaita. Ihmiset jakavat sosiaalisessa mediassa varoituksia, joiden mukaan Addis Abebassa oleskelevien tigrejen on syytä olla valppaina julkisilla paikoilla.[footnoteRef:42] [42:  EEPA 24.9.2026, s. 1.] 

Muiden etnisten ryhmien tilannetta Addis Abebassa ei ole käsitelty tässä yhteydessä.
Pakkorekrytointi Tigrayssa
Useiden lähteiden mukaan TPLF on ryhtynyt pakkorekrytoimaan henkilöitä asejoukkoihinsa.[footnoteRef:43] HRFE[footnoteRef:44] raportoi (4.6.2026), että pakkorekrytointi alkoi noin kolme kuukautta aiemmin (ts. noin maaliskuussa) etenkin osavaltion koillisosassa. TIA-hallinnon vaihduttua pakkorekrytointi on ”laajentunut aggressiivisesti” kaikkialle. Kohteena ovat etenkin Tigrayn asejoukoissa aiemmin taistelleet henkilöt ja henkilöt sellaisista perheistä (yksi kustakin perheestä), jotka eivät lähettäneet perheenjäseniään sotimaan vuonna 2020. Lisäksi nuoria henkilöitä on pakkovärvätty joukoittain. Värväyksiä on tehty äkillisten yöaikaisten massapidätysten ja ennalta ilmoittamattomien pakkovärväysratsioiden yhteydessä mm. kultakaivoksilta ja uskonnollisista kohteista (”religious holy water sites”). Näihin värväyksiin viitataan amharankielisellä termillä afesa.[footnoteRef:45] HRW[footnoteRef:46] raportoi (6.7.2026), että Tigrayn alueelliset viranomaiset ovat vähintään huhtikuusta 2026 alkaen pakkovärvänneet siviilejä, ml. vasta 15-vuotiaita nuoria poikia palvelukseen. Viranomaiset ovat siepanneet ja joukkopidättäneet entisiä TDF:n taistelijoita ja muita miehiä ja poikia kaduilta, toreilta, virastoista ja yöllisten kotietsintöjen yhteydessä sekä kultakaivoksilta eri puolilla Tigrayta. HRW:n haastattelemat henkilöt kertoivat, että paikallisviranomaisilla oli luettelo entisistä taistelijoista ja että he käyttivät naapuruston ilmiantajia potentiaalisten värvättävien tunnistamiseen. Ennen huhtikuuta paikalliset viranomaiset olivat kehottaneet julkisten kokoontumisten ja henkilökohtaisten yhteydenottojen avulla entisiä TDF:n taistelijoita liittymään uudelleen palvelukseen. Kesäkuun alussa TPLF antoi julistuksen, jossa asepalvelus määrättiin pakolliseksi. Puolue on kuitenkin kiistänyt väitteet pakkovärväyksestä.[footnoteRef:47]  [43:  HRW 6.7.2026; HRFE 4.6.2026; Addis Standard 28.5.2026.]  [44:  Human Rights First Ethiopia.]  [45:  HRFE 4.6.2026.]  [46:  Human Rights Watch.]  [47:  HRW 6.7.2026. Asepalveluksen pakolliseksi määräämistä koskeva lakiehdotus ks. Addis Standard 9.6.2026.] 

Muiden ryhmien mahdollista pakkorekrytointia ei ole käsitelty tässä yhteydessä.
Kansainvälinen ulottuvuus
Toisin kuin viime sodan aikaan, Etiopian hallituksen välit Eritreaan ovat vihamieliset, ja Eritrea, TPLF ja AFNM ovat muodostaneet koalition (”Tsimdo”[footnoteRef:48]).[footnoteRef:49] Tsimdon taustalla on kesäkuussa 2025 käynnistyneet aktivistien, uskonnollisten toimijoiden ja paikallisyhteisöjen rauhanaloitteet Etiopian ja Eritrean rajaseudun kylissä. Vuoden 2025 loppupuolella Tsimdo muuttui poliittiseksi liittolaisuudeksi TPLF:n ja Eritrean välillä. Toukokuussa 2026 Sudanissa järjestetyssä konferenssissa alueelliset valtiolliset ja ei-valtiolliset toimijat liittoutuivat Addis Abeban hallintoa vastaan. Tsimdon viimeisin vaihe on em. 20.9.2026 muodostettu liittouma.[footnoteRef:50] [48:  Tigrinjan kielestä peräisin oleva sana Tsimdo (translitteroidaan myös Tsemdo tai Ximdo) ilmentää yhteyttä ja koordinaatiota erillisten tai jopa toisilleen vihamielistenkin toimijoiden välillä, kun ne pyrkivät  keskinäisen yhteistyön avulla saavuttamaan yhteisen päämäärän (Addis Standard 10.6.2026.)]  [49:  ACLED 24.9.2026.]  [50:  ACLED / Birru 30.9.2026. ] 

Eritrea ilmoitti syy-lokakuun vaihteessa katkaisevansa kaikki diplomaattisuhteet Etiopian kanssa. Tätä edelsi Etiopian päätös sulkea suurlähetystönsä Eritreassa ja karkottaa eritrealaisia diplomaatteja Etiopiasta.[footnoteRef:51] Kuten edellä on todettu, Eritrea hallitsee alueita Afarissa ja taistelee siellä TPLF:n ja Ugugumon rinnalla Etiopian joukkoja vastaan. ACLED:in Itä-Afrikka-analyytikko Birru arvioi 1.10.2026 diplomaattisuhteiden katkaisemisen olevan merkittävä eskalaatio Etiopian ja Eritrean välillä.[footnoteRef:52] [51:  Addis Standard 1.10.2026b; ACLED / Birru 1.10.2026.]  [52:  ACLED / Birru 1.10.2026.] 

Eritrean joukot taistelevat yhdessä TPLF:n johtaman TDF:n ja (em. Alliance for Survival -liittoumaan kuuluvan) Ugugumon kanssa Afarin osavaltiossa halliten alueita.[footnoteRef:53] [53:  ACLED / Birru 1.10.2026.] 

Eritrea on lisäksi ”Punaisenmeren liittoumassa” Egyptin, Saudi-Arabian ja Somalian kanssa. Etiopian hallinnolla puolestaan on liittolaisia Yhdistyneissä Arabiemiirikunnissa, Israelissa ja Somalimaassa[footnoteRef:54] ja Etiopia tukee Sudanin sisällissodan toista osapuolta, paramilitaarista RSF:ää[footnoteRef:55] mm. harjoitusleirin muodossa Benishangul-Gumuzin osavaltiossa[footnoteRef:56].  Yhdysvallat lopetti 18.9.2026 viisi vuotta kestäneet Eritreaan kohdistuneet sanktiot, mikä mahdollistaa Eritrealle aseiden ostamisen Yhdysvalloilta ja sen liittolaisilta. Tämä lisää Tigrayn konfliktiin vaarallisen elementin, sillä Eritrea voisi ostaa aseita TPLF:n käyttöön.[footnoteRef:57] [54:  ACLED 24.9.2026.]  [55:  Rapid Support Forces.]  [56:  Andersen et al. 8.4.2026.]  [57:  ACLED 24.9.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

